
Parlamentul României

Camera Deputaţilor
Comisia pentru apărare, ordine                                                                           Bucureşti, 13.11.2007

publică  şi  siguranţă  naţională                                                                           PL.x 754                                                                

           Nr.32/780/2007

AVIZ

asupra proiectului de Lege pentru aderarea României la Acordul de cooperare între Comunitatea Europeană şi statele sale membre, pe de o parte şi Confederaţia Elveţiană, pe de altă parte, în vederea combaterii fraudei şi a oricărei 
alte activităţi ilegale în detrimentul intereselor financiare ale 
acestora, semnat la Luxemburg la 26 octombrie 2004
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, cu proiectul de Lege pentru aderarea României la Acordul de cooperare între Comunitatea Europeană şi statele sale membre, pe de o parte şi Confederaţia Elveţiană, pe de altă parte, în vederea combaterii fraudei şi a oricărei alte activităţi ilegale în detrimentul intereselor financiare ale acestora, semnat la Luxemburg la 26 octombrie 2004, trimis cu adresa nr. PL.x 754 din 5 noiembrie 2007 şi înregistrat sub    nr. 32/780 din 6.11.2007.

             În conformitate cu dispoziţiile art.75 din Constituţia României, republicată şi ale art.92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată. 
            Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege, menţionat mai sus, în şedinţa din 12 noiembrie 2007.


Membrii comisiei au examinat proiectul de lege supus avizării, expunerea de motive, precum şi avizul favorabil al Consiliului Legislativ nr. 1343 din 03.10.2007. 

În urma dezbaterilor Comisia, cu unanimitate  de voturi pentru, a hotărât avizarea favorabilă a proiectului de lege.

În raport de obiectul şi conţinutul său, proiectul de lege face parte din categoria legilor ordinare.
Preşedinte, 

Costică Canacheu 

